# Octopussy and The Living Daylights

| *Octopussy and The Living Daylights* |
| --- |
| korice prvog izdanja knjige |
| Autor(i) | Ian Fleming |
| Dizajn korica | Richard Chopping |
| Država |  Ujedinjeno Kraljevstvo |
| Jezik | engleski |
| Serija | James Bond |
| Žanr(ovi) | špijunske priče |
| Izdavač | Jonathan Cape |
| Datum izdanja | 23. jun 1966 |
| Vrsta medija | štampa (tvrdi i meki uvez) |
| Stranica | 94 |
| OCLC broj | 7598444 |
| Dewey Decimal | 823.91 |
| LC klasifikacija | PR6056.L4 O38 |
| Kronologija |
|

|  |  |
| --- | --- |
| Prethodi:
 | Slijedi:
 |

 |
|

|  |  |
| --- | --- |
| *The Man with the Golden Gun* (1965)
 |  |

 |

Octopussy and the Living Daylights (srpskohrvatski: *Oktomačkica i Potpuna pobjeda*) je zbirka priča britanskog pisca Iana Fleminga posthumno objavljena 1966. godine, koja predstavlja četrnaestu i posljednju knjigu iz originalnog ciklusa o britanskom tajnom agentu Jamesu Bondu. Originalno se sastojala od dvije priče - *Octopussy* i *Living Daylights* - a kasnijim izdanjima su pridodane priče *The Property of a Lady* i *007 in New York*. Sve su priče prije knjiškog izdanja bile objavljene u novinama, odnosno časopisima.

## Priče

### Octopussy

James Bond je dobio zadatak privesti pravdi majora Dextera Smythea, bivšeg obavještajca i heroja iz doba Drugog svjetskog rata, optuženog da je u poratnoj Austriji počinio ubistvo kako bi se dočepao nacističkog zlata. Priča se kroz flashbackove kazuje iz perspektive samog Smythea, koji u melankoličnom raspoloženju čeka Bondov dolazak i kome društvo pravi neobični kućni ljubimac - hobotnica kojoj je nadjenuo ime Octopussy (srpskohrvatski: *Oktomačkica*).

### The Living Daylights

James Bond je poslan u podijeljeni Berlin kako bi pomogao bijegu Agenta 272 iz istočnog u zapadni dio, odnosno likvidirao KGB-ovog snajperistu pod šifrom "Okidač". Radnja prikazuje kako Bond, dok čeka Agenta 272 na ničijoj zemlji, promatra probu orkestra na istočnoj strani i zagleda se u lijepu violočelisticu. Kada se bijeg dogodi, Bond shvaća da je upravo ta violočelistica "Okidač"; umjesto da je ubije, snajperskim hicem joj onesposobi pušku.

### Property of a Lady

Britanska tajna služba MI6 je doznala da je jedna njena uposlenica po imenu Maria Freudenstein sovjetski dvostruki agent te da je došla u posjed Fabergéovog dragulja kojeg namjerava prodati na aukciji u Sotheby'su te tako preuzeti honorar za svoje špijunske usluge. Bond na aukciji sovjetskog diplomata koji je njen kontrolor, te ga prijavi svojim pretpostavljenima kako bi bio protjeran kao persona non grata.

### 007 in New York

James Bond odlazi u New York kako bi jednu svoju kolegicu upozorio da joj je momak sovjetski agent. To je putovanje prilika da razgleda grad, razmišlja o tamošnjoj prehrani, ali djevojci po imenu Solange koja radi kao prodavačica u Abercormbie'su.

## Ekranizacije

Motivi priča *Octopussy* i *The Property of a Lady* su godine 1983. poslužili za scenarij filma *Octopussy* sa Rogerom Mooreom u glavnoj ulozi.

Godine 1987. je *The Living Daylights* iskorištena za dio scenarija filma *The Living Daylights* u kome je Bonda bio tumačio Timothy Dalton.

## Vanjske veze

* Ian Fleming Bibliography Arhivirano 2011-09-27 na Wayback Machine-u of James Bond 1st Editions